Moppe seh!
Moppe se, Moppe se, käy kimppuun nyt vaan,
 Näin isäntä käskevi Moppeaan,
 Ja Moppe hyppii, näyttävi hampaitaan,
 Se hulluna huutaen ulvoo – – –.

 Moppe se, Moppe se, sun työsi nyt vaan
 On edustaa hulluuttaa huipussaan –
 Ja Moppe hyppii, näyttävi hampaitaan,
 Se hulluna huutaen ulvoo – – –.

 ”Sun kulkuri-koirana korjata sain
 No, siksipä täyttele taskuain –”,
 Ja Moppe hyppii, jaloissa hammastain.
 Se hulluna huutaen ulvoo – – –

 ”Nuo vehkeilyherrat”, ne sietääkin vaan,
 Saata maaseudun pappoja raivoamaan
 Ja lehteä tukussa taas tilaamaan”, –
 Taas Moppe nyt hulluna ulvoo –.

 Moppe se, Moppe se, käy kimppuun nyt vaan,
 Pois suutari on saatava rummultaan.
 Ja Moppe hyppii, näyttävi hampaitaan,
 Se hulluna huutaen ulvoo – – –

 Vesitautia eiköhän tauti tuo?
 Kun vaalissa saattoi porvarin luo –
 Ois synti jos isäntää purra vois tuo,
 Kun hulluna huutaen ulvoo.

O[tto]. T[iuppa].

Lähde: Työmies 23.12.1899.

Otto Tiuppa
Runot
Työmies
1899